Puude raskusastme kestuse otsustab samuti ekspertarst.    Puude  raskusastme tuvastamise ekspertiis tehakse ainult dokumentide alusel. Lapsevanem ja laps puude tuvastamise hindaja ja otsustajaga ei kohtu.    SKA ekspertarstid töötavad Tallinnas, Tartus, Pärnus, Jõhvis, Viljandis ja Kuressaares. Psühhiaatrid töötavad Tallinnas, Tartus ja Jõhvis. Ekspertarstid menetlevad üldjuhul oma piirkonna taotlusi.    Kui SKA on saanud lapsevanemalt ekspertiisitaotluse, saadetakse taotlejale suunamiskiri rehabilitatsiooniasutusse (RA) rehabilitatsiooniplaani  (RP) koostama. Suunamiskirjale lisatakse taotlejale sobilike RA-te (lastega tegelevad RA-d) kontaktandmed. Lapsevanem peab pöörduma (lapse registreerima) enda poolt valitud RA-sse 21 päeva jooksul. SKA ei soovita konkreetset RA-st. Kui lapsevanem RP teha ei soovi, siis SKA puude raskusastme taotlust edasi ei menetle. RP tegemiseks peab lapsevanem valima rehabilitatsiooniasutuse, millega SKA on sõlminud teenuse osutamiseks lepingu ja esitama sinna suunamiskirja jm. dokumendid.    Kui RP valmis  saab, saadab plaani koostaja selle SKA-le. Kui plaanis sisalduvad andmed on puude raskusastme tuvastamiseks ebapiisavad, tagastab SKA selle 15 päeva jooksul ning teatab plaani koostajale, millised andmed tuleb täiendavalt lisada. Kui plaanis ei ole (enam) puudusi, kinnitab SKA ekspertarst plaani ning RP originaal saadetakse ka lapsevanemale.    Puude raskusastme tuvastamise kohta vormistab SKA kirjaliku otsuse, mis saadetakse nii lapsevanemale kui ka terviseseisundi kirjelduse koostanud arstile 15 päeva jooksul peale otsuse tegemist. Lapsel tuvastatakse puude raskusaste kestusega 6 kuud, 1 aasta, 2 aastat või 3 aastat, kuid mitte kauemaks kui lapse 16-aastaseks saamiseni. Puude raskusastme tuvastamise protseduur võtab tavaliselt aega kuni 1,5 kuud.     Puude raskusastme korduvaks tuvastamiseks tuleb esitada SKA poolt määratud korduvekspertiisi tähtajaks uus ekspertiisitaotlus. Terviseseisundi või muu asjassepuutuva olukorra muutumisel võib taotleda uut ekspertiisi enne korduvekspertiisi tähtaja saabumist. Sellisel juhul muudab uus ekspertiisi otsus seni kehtinud otsuse kehtetuks alates ekspertiisitaotluse SKA-le esitamise päevast.    Kui ekspertiisiga tuvastatud puude raskusastme kehtivusaeg on lõppenud, lõppeb ka puudega lapse toetuse maksmine. Korduvekspertiisi protseduur on sama, mis esmase ekspertiisi. Kui korduv ekspertiisitaotlus on esitatud SKA poolt määratud tähtajal (s.o enne puude kehtivusaja lõppu) ja lapsele määratakse uuesti puue, siis toetuse maksmine  korduva taotlemisega seoses ei katke. Kui taotluse menetlemine võtab rohkem aega kui 1,5 kuud, siis makstakse toetust tagasiulatuvalt.    Lapsele määratud sügav, raske või keskmine puue annab õiguse taotleda puudega lapse toetust. Selleks tuleb esitada SKA-le vormikohane taotlus ja muud nõutud dokumendid. Taotluse võib esitada ka koos puude ekspertiisitaotlusega. Toetuse taotlusele vastatakse 10 tööpäeva jooksul. Kui taotlus esitatakse koos puude raskusastme tuvastamise taotlusega või enne puude raskusastme otsuse tegemist, teeb SKA otsuse 10 tööpäeva jooksul puude raskusastme tuvastamise päevast.    Puudega lapse toetust hakatakse maksma puude raskusastme määramise otsuse kuupäevast ning makstakse igakuiselt kuni 16-aastasele puudega lapsele puudest tingitud lisakulude hüvitamiseks ja rehabilitatsiooniplaanis ettenähtud tegevusteks: